sagorsarker/bangla-wikipedia huggingface dataset:
ডাক দিয়াছেন দয়াল আমারে

"ডাক দিয়াছেন দয়াল আমারে" বাংলা ভাষায় রচিত চলচ্চিত্রের একটি সঙ্গীত। এই সঙ্গীত বা গানটি ১৯৭৯ সালে মুক্তিপ্রাপ্ত বাংলাদেশী চলচ্চিত্র প্রাণ সজনী-এর অন্তর্গত। সৈয়দ আসাদউদ্দৌলা শিরাজী এই মরমী গানের মূল গীতিকার ছিলেন। চলচ্চিত্রে গানটির গীতিকার হিসেবে মনিরুজ্জামান মনিরকে কৃতিত্ব দেয়া হয়েছিল। আলম খানের সুর ও সংগীত আয়োজনে এই গানে কণ্ঠ দেন এন্ড্রু কিশোর। এই গানে কন্ঠদানের মাধ্যমে এন্ড্রু কিশোরকে চলচ্চিত্রের নেপথ্য সঙ্গীত শিল্পী হিসেবে আরো জনপ্রিয় হয়েছিলেন। জনপ্রিয়তার নিরিখে গানটি বেশ কয়েকবার পুনরুৎপাদিত হয়েছে।
সৈয়দ আসাদউদ্দৌলা শিরাজী গানটির প্রকৃত গীতিকার ছিলেন। ১৯৬৫ সালে শিরাজী তার একটি গ্রন্থে গানটি প্রকাশ করেছিলেন। "প্রাণ সজনী" চলচ্চিত্রে ৬টি গান ব্যবহার করা হয়েছিল; এর মধ্যে ৫টি গানের গীতিকার ছিলেন মনিরুজ্জামান মনির। সেসময় এইগানের গীতিকার হিসেবে শিরাজী'র নাম অজানা থাকায় মনিরুজ্জামান মনিরকে সকল গানের গীতিকার হিসেবে কৃতিত্ব দেয়া হয়েছিল। ছায়াছবি মুক্তির ৩৯ বছর গানটির প্রকৃত গীতিকার হিসেবে আসাদউদ্দৌলা শিরাজী'র নাম প্রকাশিত হয়, তিনি গানটির মূল গীতিকারের স্বীকৃতি পান। চলচ্চিত্রের জন্য গানটির সঙ্গীতায়োজন করেছিলেন আলম খান। উচ্চ মাধ্যমিকের ছাত্র থাকা অবস্থায় এন্ড্রু কিশোর এইগানে কন্ঠ দিয়েছিলেন।
"ডাক দিয়াছেন দয়াল আমারে" প্রকাশের পর জনপ্রিয়তা পেয়েছিল। এটি বাংলাদেশের শহরের গন্ডি ছেড়ে গ্রামাঞ্চলে দ্রুত জনপ্রিয় হয়। গানটি এন্ড্রু কিশোরের সঙ্গীত জীবনের অন্যতম জনপ্রিয় গান হিসেবে বিবেচিত; এই গানের মাধ্যমে চলচ্চিত্রের নেপথ্য কণ্ঠশিল্পী হিসেবে এন্ড্রু কিশোর তার অবস্থান মজবুত করেছিলেন। আসাদউদ্দৌলা শিরাজী'র সমাধিতে গানটি নিয়মিত পরিবেশিত হয়।
গ্যাস ট্রান্সমিশন কোম্পানি লিমিটেড

গ্যাস ট্রান্সমিশন কোম্পানী লিমিটেড (সংক্ষেপেঃ জিটিসিএল) সরকারি মালিকানাধীন একটি সংস্থা যা সমগ্র বাংলাদেশ জুড়ে প্রাকৃতিক গ্যাস সঞ্চালনের জন্য দায়বদ্ধ। এটি গ্যাস সঞ্চালনের জন্য এবং বাংলাদেশ তেল, গ্যাস ও খনিজ কর্পোরেশনের (পেট্রোবাংলা) তত্ত্বাবধানে একটি সরকারি মালিকানাধীন সংস্থা।
১৯৯৩ সালের ১৪ ডিসেম্বর কোম্পানি আইন–১৯৯৩ এর অধীনে গ্যাস ট্রান্সমিশন কোম্পানী নিবন্ধিত হয়। দেশে ক্রমবর্ধমান গ্যাসের চাহিদা মেটানোর জন্য গ্যাস পরিবহন নিশ্চিত করার লক্ষ্যে এই কোম্পানী প্রতিষ্ঠা করা হয়। ২৩ জানুয়ারি, ১৯৯৫ এ প্রথম সভা আহ্বানের মাধ্যমে এই কোম্পানীর আনুষ্ঠানিক যাত্রা শুরু হয়।
আরুষি নিশঙ্ক

আরুষি নিশঙ্ক পন্ত (ওরফে "পোখরিয়াল", জন্ম: ১৭ই সেপ্টেম্বর, ১৯৮৬) একজন ভারতীয় ধ্রুপদী নৃত্যশিল্পী ও পরিবেশবিদ। তিনি দেরাদুনের হিমালয়ান আয়ুর্বেদিক মেডিকেল কলেজ ও হাসপাতালের বর্তমান চেয়ারপারসন।
নিশঙ্ক বিরজু মহারাজের শিষ্য। তিনি " "গঙ্গা অবতারন" " (গঙ্গাদেবীর আগমনের গল্প)- এর মতো নৃত্য পরিবেশনার নৃত্য পরিকল্পনা করেছেন। ২০১৭ সালে তিনি প্রাইড অফ উত্তরাখণ্ড পুরস্কার পেয়েছিলেন। কেমব্রিজ অ্যাসেসমেন্ট ইন্টারন্যাশনাল এডুকেশন থেকে ম্যানেজমেন্টে তার একটি স্নাতকোত্তর ডিপ্লোমা রয়েছে। বর্তমানে তিনি উত্তরাখণ্ডের দেরাদুনের হিমালয়ান আয়ুর্বেদিক মেডিকেল কলেজ ও হাসপাতালের চেয়ারপারসন হিসেবে দায়িত্বরত রয়েছেন।
২০১৮ সালে, নিশঙ্ক তার বাবা রমেশ পোখরিয়ালের রচিত একটি উপন্যাস অবলম্বনে "মেজর নিরালা" নামে একটি আঞ্চলিক চলচ্চিত্র নির্মাণ করেছিলেন।
নিশঙ্ক স্পর্শ গঙ্গা অভিযানের একজন প্রচারক, গঙ্গা নদী সম্পর্কে পরিবেশ সচেতনতা প্রচারের জন্য তার বাবা রমেশ পোখরিয়াল ২০০৯ সালে এটি শুরু করেছিলেন। তিনি ২০০৯ সালে নয়াদিল্লিতে এবং ২০১৮ সালে দুবাইয়ে আন্তর্জাতিক নারী ক্ষমতায়ন প্রোগ্রামে সভাপতিত্ব করেছিলেন।
নিশঙ্ক পোখরিয়াল ভারতের কেন্দ্রীয় মন্ত্রিপরিষদ মন্ত্রী (পূর্বে মানব সম্পদ উন্নয়ন মন্ত্রক) এবং উত্তরাখণ্ডের প্রাক্তন মুখ্যমন্ত্রী রমেশ পোখরিয়াল ও কুসুম কান্ত পোখরিয়ালের বড় মেয়ে। তিনি ২০১৫ সালের ২৪ জানুয়ারি তারিখে অভিনব পন্তকে বিয়ে করেছেন।
শীলা মেহতা

শিলা মেহতা একজন ভারতীয় ধ্রুপদী নৃত্য শিল্পী, নৃত্য পরিচালক, শিক্ষক এবং সুরকার। তাঁর নাচের মূল উত্তর ভারতের কত্থকের উপর প্রোথিত। তিনি ভারত, উত্তর আমেরিকা, অস্ট্রেলিয়া এবং ইউরোপ ভ্রমণ করে বিশ্বজুড়ে দর্শকদের কাছে সেই ঘরানা পৌঁছে দিয়েছেন। মেহতা ভারতের মুম্বইয়ের নূপুর ঝংকার একাডেমি অফ পারফর্মিং আর্টস অ্যান্ড রিসার্চ সেন্টারের প্রতিষ্ঠাতা।প্রতিষ্ঠানটি নতুন দিল্লির ইন্ডিয়ান কাউন্সিল ফর কালচারাল রিলেশনে নিবন্ধিত।
শিলার জন্ম কলকাতায় (১ জানুয়ারি), সেখান থেকে তিনি কলকাতা বিশ্ববিদ্যালয় থেকে বাণিজ্যে স্নাতক এবং ভারতের মহারাষ্ট্রের কবি কুলগুরু কালিদাস সংস্কৃত বিশ্ববিদ্যালয় থেকে মাস্টার অফ ফাইন আর্টস ডিগ্রি লাভ করেন। তিনি ভারতের এলাহবাদের প্রয়াগ সংগীত সমিতি থেকে "নৃত্য প্রবীণ" উপাধি অর্জন করেছিলেন। এরপর তিনি কানাডার টরন্টোর ইয়র্ক ইউনিভার্সিটি থেকে পেশাগত বিকাশের বিস্তৃত পরিসরে সমসাময়িক নৃত্য, নৃত্য চিকিৎসা এবং অঞ্চল-নির্দিষ্ট নৃত্য অন্বেষণের কাজও করেছেন। মেহতা নৃত্যাচার্য শ্রী প্রহ্লাদ দাসের অধীনে পাঁচ বছর বয়সে নাচ শুরু করেছিলেন। ষোল বছর বয়স থেকে তিনি পণ্ডিত চিত্রেশ দাশ, পণ্ডিত বিজয় শঙ্কর এবং পণ্ডিত বিরজু মহারাজের কাছে বহুদিন প্রশিক্ষণ নিয়েছিলেন। তিনি কুমুদিনী লাখিয়ার মতো অন্যান্য খ্যাতিমান ব্যক্তিত্বের সংস্পর্শে এসেছিলেন। তাঁর নৃত্যের লয় ও তালের প্রশিক্ষক ছিলেন তালযোগী পণ্ডিত সুরেশ তালওয়ালকার।
কুম্মাট্টিকলি

কুম্মাত্তিকালি বা কুম্মত্তি কালী হল কেরালার বিখ্যাত রঙিন মুখোশ-নৃত্য, এটি ত্রিশূর জেলা, পালঘাট জেলা এবং দক্ষিণ মালাবারের কিছু অংশে প্রচলিত। ওনামের উৎসব চলাকালীন, কুম্মাত্তিকালি শিল্পীরা ঘরে ঘরে যায়, ছোট ছোট উপহার সংগ্রহ করে এবং মনোরঞ্জন করে থাকে। ওনাম চলাকালীন ত্রিশূর জেলায় কুম্মাত্তি নৃত্য প্রচুর দেখা যায়। কেরালার পালঘাট জেলার ভদ্রকালী মন্দিরে কুমাত্তিকালির আদি বা মূল রূপটি দেখা যায়।
পোশাক হল কুম্মাত্তিকালির একটি আকর্ষণীয় বিষয়। নৃত্যশিল্পীরা কৃষ্ণ,নারদ, কিরাত, দারিকা বা শিকারিদের মুখ আঁকা রঙিন কাঠের মুখোশ পরিধান করে। এই মুখোশগুলি সাধারণত স্যাফ্রোফাইট, কাঁঠাল গাছ, ছাতিম (অ্যালস্টোনিয়া স্কলারিস), হগ পাম গাছ বা কোরাল গাছ দিয়ে তৈরি হয়।
নৃত্যশিল্পীরা ঘাসের বিনুনি দিয়ে বোনা স্কার্ট পরে। কিছু কিছু ব্যক্তি আরও ঝোপঝেড়ে চেহারার জন্য তাদের পুরো শরীর ঘাসের গুচ্ছ দিয়ে আবৃত করে। বাহ্যিকভবে 'টাল্লা' লাগিয়ে তাদের মুখোশের আবরণটি আরও আনন্দদায়ক করা হয়, এটি লাগিয়ে দন্তবিহীন অবয়ব দেওয়া হয়। নৃত্যশিল্পীরা 'কুম্মাত্তিকালি' নামক অবশিষ্ট কৃষি পণ্যের দীর্ঘ লাঠি হাতে ধরে রাখে এবং তা নিপুণভাবে পরিচালনা করে; এ থেকেই এই নাচের নামটি পাওয়া যায়। তাদের নৃত্য শৈব পুরাকথার সাথে সম্পর্কিত। এই দলের সামনে একজন 'ঠাম্মা' (বৃদ্ধ মহিলা) লাঠির সাহায্যে হাঁটে। ঠাম্মা প্রতিটি জীব এবং সমস্ত কিছুর মায়ের প্রতীক বহন করে।
কুম্মাত্তিকালি নৃ্ত্যশিল্পীরাও দর্শনীয়, তারা ঘরে ঘরে ঘুরে গুড়, চাল বা স্বল্প পরিমাণে নগদ সংগ্রহ করে। দর্শকেরা, বিশেষত বাচ্চারা তাদের অভিনয়ে প্রচুর আনন্দ পায়।
নাচের গতির জন্য ছন্দ সরবরাহ করা হয় ওনাভিল্লু নামক একটি ধনুকের গুনে কম্পন দিয়ে। সুপারি গাছের কাঠ ধনুক তৈরি করতে ব্যবহৃত হয় এবং গুনে বাঁশের কাঠি দিয়ে আঘাত করে কম্পন তৈরি করা হয়।
কুম্মাত্তিকালির রচনার বিষয়বস্তুগুলো বেশিরভাগই রামায়ণ, দারিকা বধম ও শিবের গল্প এবং মনজান নয়রে পাট্টুর মতো লোককাহিনী থেকে নেওয়া হয়।
এটি লক্ষণীয় যে, কেরালার লোকশিল্পকে দুটি বিস্তৃত শ্রেণিতে শ্রেণিবদ্ধ করা যেতে পারে -ধর্মীয় আচারবাদী এবং আচারবিহীন। আচারবাদকে আরও বিভক্ত করা যায় - ভক্তিমূলক এবং যাদুবিদ্যার শিল্প আকৃতি। কোনও নির্দিষ্ট দেবদেবীকে সন্তুষ্ট করার জন্য ভক্তিমূলক নৃত্য পরিবেশিত হয়। থেইয়াম, থিররা, পুথানথিরা, কন্যারকালি, কুম্মাত্তিকালি ইত্যাদি কয়েকটি ভক্তিমূলক শিল্পের রূপ।
ইলিয়াস খোজা

ইলিয়াস খোজা (১৩৬৮ সালে মারা যান) ছিল মাওয়ারাননহরের (১৩৬৩) খান এবং ১৩৬৩ থেকে ১৩৬৮ সাল পর্যন্ত মঘুলিস্তানের খান ছিলেন। তিনি তুগলুগ তৈমুরের ছেলে।
১৩৬৩ সালে, তুঘলুগ তৈমুর, যিনি সম্প্রতি ট্রান্সস্যাক্সিয়ানার (মাওয়ারাননহর) নিয়ন্ত্রণ নিয়েছিলেন এবং এর অনেক স্থানীয় নেতার মৃত্যুদণ্ড কার্যকর করেছিলেন, তিনি ইলিয়াস খোজাকে এর শাসক নিযুক্ত করেছিলেন। মোগলরা যে নির্মমতার সাথে এই অঞ্চলে শাসন করেছিল, তা কারাউনাসের আমির এবং বার্লাসের আমির তৈমুর সহ অনেকেই তাদের বিরোধিতা করেছিল। ইলিয়াস খোজার প্রতি অনুগত মোগল এবং স্থানীয় উপজাতির সেনাবাহিনীর সাথে তারা মুখোমুখি হয়েছিল এবং যুদ্ধে তাদের পরাজিত করেছিল। এর খুব অল্প সময়ের মধ্যেই তুঘলুগ তৈমুর মারা যান এবং ইলিয়াস খোজা ক্ষমতা গ্রহণের জন্য মোগুলিস্তানের উদ্দেশ্যে রওনা হন।
১৩৬৫ সালে, ইলিয়াস খোজা ট্রান্সসক্সিয়ায় ফিরে আসেন। মে মাসে, তিনি তাশখন্দের যুদ্ধে আমির হুসেন এবং তৈমুরকে পরাজিত করেছিলেন, কিন্তু তিনি যখন সমরখন্দের ফটকের সামনে পৌঁছেছিলেন তখন এর বাসিন্দারা তাকে ঢুকতে দেয় নি এবং পরবর্তীকালে এই অবরোধটি বিপর্যয়কর হয়েছিল। তার ঘোড়াগুলির মধ্যে মহামারি (প্লেগ) ছড়িয়ে পরেছিল। এই প্লেগ মোগলদের তাদের ক্ষমতা থেকে বঞ্চিত করেছিল এবং তারা আবার ট্র্যানসক্সিয়ানা ছেড়ে চলে যেতে বাধ্য হয়েছিল।
১৩৬৮ সালে ইলিয়াস খোজা মারা যান। দুগলাত আমির কামার উদ্দীন তখন খানের পদ দখল করেছিলেন; ইলিয়াস খোজার মৃত্যুর জন্য তিনিই সম্ভবত দায়ী ছিলেন। খানের পরিবারের বেশিরভাগ লোককে হত্যা করা হয়েছিল, তবে তার ভাই খিজর খোজা, যিনি শেষ পর্যন্ত চাগতাই খানের জন্য মোগুলিস্তান ফিরে পেতে পারেন, তিনি নিরাপদে লুকিয়ে ছিলেন।
পুস্না

পুস্না বা বাসন্তী পিঠা উৎসব হাজং জনগোষ্ঠীর অন্যতম গুরুত্বপূর্ণ উৎসব যেটি ১৪ই জানুয়ারি পালিত হয়। এটি একটি সৌর উৎসব যেটি প্রতি বছর গ্রেগরিয়ান ক্যালেন্ডার অনুযায়ী একই তারিখে উদযাপিত হয়ে আসা কয়েকটি ঐতিহ্যবাহী হাজং উৎসবের মধ্যে একটি। সাধারণত ১৪ই জানুয়ারিতে পালন করা হলেও কিছু ব্যতিক্রম হিসেবে উৎসবটি ১৩ই বা ১৫ই জানুয়ারিতেও উদযাপিত হতে পারে। উদাহরণস্বরূপ ২০১৬ সালে উৎসবটি ১৫ জানুয়ারিতে উদযাপিত হয়েছিল। এটি মূলত পৌষ সংক্রান্তির একটি অংশ যা এক সপ্তাহ ধরে পালিত হয়। ঐতিহ্যগতভাবে পুস্না উৎসব পরিবারের সদস্যদের একত্রিত হওয়ার সময় বলেও বিবেচিত।এই মিলনের সময় ভোজ হিসেবে বিভিন্ন রকমের পিঠা তৈরি করা হয়ে থাকে।
পুস্নার সময় লোকেরা বিভিন্ন ধরনের ঐতিহ্যবাহী জিনিস যেমন চালের গুঁড়ো, নারকেল, কলা এবং পালমিরা খেজুরের রস দিয়ে পিঠা তৈরি করেন। এর মধ্যে কয়েকটি চালের পিঠা ছাঁকা তেলে ভাজা হয় এবং কিছু বাঁশের মধ্যে ভরে বা কলা পাতায় সিদ্ধ করা হয়। পুস্নার প্রথম দিনে পূর্বপুরুষদের সম্মান করা হয়, এই উৎসবে লোকজন তাদের আত্মীয়স্বজন এবং বন্ধুদের সাথে দেখা করে। সকলে গুরুজনদের থেকে আশীর্বাদ নেয়। একে অপরকে উপহারও দেওয়া হয়।
সেটিস্ফাইয়া (গান)

সেটিস্ফাইয়া হল পাঞ্জাবি সঙ্গীতশিল্পী ইমরান খানের একটি পাঞ্জাবি হিপ-হপ একক গান, যা তার নিজস্ব আইকে রেকর্ডস দ্বারা ১০ মে ২০১৩ তারিখে মুক্তি পায়।
১৯ নভেম্বর ২০২০ তারিখে ইউটিউবে এই গানটির মোট পরিদর্শন সংখ্যা ছিল ৫৫০ মিলিয়ন-এরও অধিক। এটি ইমরান খানের সবচেয়ে জনপ্রিয় গানগুলির মধ্যে অন্যতম। গানটি প্রযোজনা করেছেন ইরেন ই এবং পরিচালনা করেছেন ডেভিড জেনি। এশিয়ান ইমেজ গানটিকে আকর্ষণীয় এবং প্রেরণাদায়ক হিসেবে বর্ণনা করেছে।
এনএক্সটি টেকওভার

এনএক্সটি টেকওভার () হলো একটি পেশাদার কুস্তি অনুষ্ঠান, যা ডাব্লিউডাব্লিউইর এনএক্সটি ব্র্যান্ড কর্তৃক আয়োজিত একটি পর্যায়ক্রমিক বিশেষ ধারাবাহিক অনুষ্ঠান। এনএক্সটি টেকওভার নামের অধীনে প্রথম টেকওভার অনুষ্ঠানটির নাম ছিল টেকওভার, যা ২০১৪ সালের ২৯শে মে অনুষ্ঠিত হয়েছে। পরবর্তীকালে প্রতি বছরে বেশ কয়েকবার এনএক্সটি টেকওভার অনুষ্ঠিত হয়েছে। এনএক্সটি টেকওভারের অনুষ্ঠানগুলো ২০২০ সালের অক্টোবর মাসে অনুষ্ঠিত টেকওভার ৩১ পর্যন্ত শুধুমাত্র ডাব্লিউডাব্লিউই নেটওয়ার্কে সরাসরি সম্প্রচার করা হতো; এরপর থেকে এই অনুষ্ঠানগুলো প্রতি-দর্শনে-পরিশোধে (পিপিভি) প্রচার করা হচ্ছে।
এনএক্সটি প্রথম বিশেষ সরাসরি অনুষ্ঠান ২০১৪ সালের ফেব্রুয়ারি মাসে এনএক্সটি অ্যারাইভাল নামে আয়োজিত হয়েছিল। একই বছরের মে মাসে টেকওভারের আত্মপ্রকাশের পর, "টেকওভার" নামটি সকল এনএক্সটি সরাসরি অনুষ্ঠানের জন্য ব্যবহার করা শুরু হয়। সকল এনএক্সটির সরাসরি অনুষ্ঠান প্রাথমিকভাবে প্রধান এনএক্সটি সিরিজের মতো ফ্লোরিডার উইন্টার পার্কের ফুল সেল বিশ্ববিদ্যালয়ে অনুষ্ঠিত হতো। ২০১৫ সালে মধ্য দিয়ে মার্কিন যুক্তরাষ্ট্রসহ আন্তর্জাতিক অঙ্গনের বিভিন্ন স্থানে এনএক্সটি টেকওভার আয়োজন শুরু হয়। ২০১৯–২০ করোনাভাইরাসের বৈশ্বিক মহামারীর কারণে, এনএক্সটির সকল অনুষ্ঠান ২০২০ সালের মার্চ মাসের মাঝামাঝি সময়ে ফুল সেল বিশ্ববিদ্যালয়ে আয়োজন করা হয়; অতঃপর ৩১শে অক্টোবর তারিখে ফ্লোরিডার অরল্যান্ডোর ডাব্লিউডাব্লিউই পারফরম্যান্স সেন্টারে (যা "ক্যাপিটল রেসলিং সেন্টার" নামে পরিচিত) ভার্চুয়াল ভক্তদের উপস্থিতিতে এনএক্সটি টেকওভার আয়োজন করা হয়।
২০১৬ সাল থেকে, অধিকাংশ টেকওভার অনুষ্ঠান ডাব্লিউডাব্লিউইর চারটি বিশেষ প্রতি-দর্শনে-পরিশোধ অনুষ্ঠানের (রয়্যাল রাম্বল, রেসলম্যানিয়া, সামারস্ল্যাম এবং সার্ভাইভার সিরিজ) জন্য একটি সমর্থন অনুষ্ঠান হিসেবে আয়োজন করা হয় এবং করোনাভাইরাসের বৈশ্বিক মহামারীর পূর্বে অনুষ্ঠানগুলো একই মাঠে (কিন্তু যখন প্রতি-দর্শনে-পরিশোধ স্টেডিয়ামে অনুষ্ঠিত হয়, যে ক্ষেত্রে টেকওভার অনুষ্ঠানটি একই মাঠে আয়োজনের পরিবর্তে একই শহরের অন্য এক মাঠে আয়োজন করা হয়) আয়োজন করা হতো। এছাড়াও পুনরাবৃত্তিমূলক টেকওভার অনুষ্ঠান, যেমন "ওয়ারগেমস", যা ২০১৭ সাল থেকে সার্ভাইভার সিরিজের পূর্বের রাতে অনুষ্ঠিত হয় (২০২০ সালে এটি সার্ভাইভার সিরিজের পর পরই অনুষ্ঠিত হয়েছে); ওয়ারগেমস নামক অনুষ্ঠানের প্রধান ম্যাচ হচ্ছে ওয়ারগেমস ম্যাচ।
শুধুমাত্র একটি টেকওভার অনুষ্ঠান বাতিল করতে হয়েছিল। ২০২০ সালের মূলত ৪ঠা এপ্রিল তারিখে ফ্লোরিডার ট্যাম্পা অ্যামালি এরিনায় অনুষ্ঠিত হওয়ার কথা ছিল, তবে মার্চের মাঝামাঝি সময়ে করোনাভাইরাসের বৈশ্বিক মহামারীর কারণে ডাব্লিউডাব্লিউইর অনুষ্ঠানমালা পরিবর্তন করার পাশাপাশি উক্ত অনুষ্ঠানটি প্রাথমিকভাবে স্থগিত করা হয় এবং পরিশেষে উক্ত অনুষ্ঠান বাতিল করে অনুষ্ঠানের জন্য নির্ধারিত ম্যাচগুলো ১লা এপ্রিল থেকে এনএক্সটির সাপ্তাহিক পর্বে স্থানান্তরিত করা হয়। যুক্তরাজ্য ভিত্তিক এনএক্সটির সহযোগী সংস্থা এনএক্সটি ইউকে প্রতিষ্ঠার পর, এনএক্সটি ইউকে তাদের সরাসরি অনুষ্ঠানের জন্য টেকওভার নামটি গ্রহণ করে।
সরকারি তজুমদ্দিন ডিগ্রী কলেজ

সরকারি তজুমদ্দিন ডিগ্রী কলেজ বাংলাদেশের ভোলা জেলার তজুমদ্দিন উপজেলার অন্তর্গত একটি সরকারি শিক্ষা প্রতিষ্ঠান। ১৯৮৯ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
কলেজটি ১৯৮৯ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৯২ সালে বি.এ(পাস) কোর্স ও ১৯৯৬ সালে স্নাতক শ্রেনী খোলা হয়। তারিখে কলেজটিকে প্রথম এমপিওভুক্ত করা হয়।
এনএক্সটি টেকওভার: ট্যাম্পা বে

এনএক্সটি টেকওভার: ট্যাম্পা বে একটি নির্ধারিত পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করার কথা ছিল। এই অনুষ্ঠানটি মূলত ২০২০ সালের ৪ঠা এপ্রিল তারিখে মার্কিন যুক্তরাষ্ট্রের ফ্লোরিডার ট্যাম্পার অ্যামালি এরিনা‍য় অনুষ্ঠিত এবং ডাব্লিউডাব্লিউই নেটওয়ার্কে সরাসরি সম্প্রচারিত হওয়ার কথা ছিল, তবে কিন্তু করোনাভাইরাসের বৈশ্বিক মহামারীর কারণে তা বাতিল করা হয়েছে। এই অনুষ্ঠানটি বাতিল করার পর এই অনুষ্ঠানের জন্য নির্ধারিত এবং পরিকল্পিত ম্যাচগুলো ১লা এপ্রিল হতে এনএক্সটির সাপ্তাহিক অনুষ্ঠানের একাধিক পর্বে প্রচারিত হয়েছে।
আবদাল হাকিম মুরাদ

আবদাল হাকিম মুরাদ (; জন্ম ১৯৬০; জন্মনাম: টিমথি উইন্টার) হলেন একজন ইংরেজ অ্যাকাডেমিক, ধর্মতাত্ত্বিক ও ইসলামি পণ্ডিত। তিনি কালাম, ইসলাম ও আধুনিকতা এবং ইঙ্গ-মুসলিম সম্পর্ক নিয়ে কাজ করে থাকেন। তিনি অসংখ্য ইসলামি গ্রন্থ ইংরেজিতে অনুবাদ করেছেন এবং কোরআনীয় আরবি ভাষার উপর তাঁর অসামান্য দখল রয়েছে। তাঁকে ইসলামি নব্য-ঐতিহ্যবাদী চিন্তাধারার অন্যতম প্রবক্তা গণ্য করা হয়।
শেখ আবদাল হাকিম মুরাদ ক্যামব্রিজ মুসলিম কলেজের প্রতিষ্ঠাতা, অধ্যাপক ও অনুষদপ্রধান, ইব্রাহীম কলেজের ইসলামিক স্টাডিজ বিভাগের অধ্যাপক, ওল্ফসন কলেজেত ধর্মতত্ত্ব ও ধর্মীয় অধ্যয়ন বিভাগের পরিচালক এবং ক্যামব্রিজ বিশ্ববিদ্যালয়ের ডিভিনিটি অনুষদের ইসলামিক স্টাডিজের প্রভাষক।
শাইখ আবদাল হাকিম মুরাদ হাইগেটে বেড়ে উঠেছিলেন। তার পিতা ছিলেন প্রখ্যাত স্থপতি জন উইন্টার এবং তার মা ছিলেন একজন চিত্রশিল্পী। তিনি ১৯৭৯ সালে ইসলাম গ্রহণ করেন। তিনি ওয়েস্টমিনিস্টার স্কুল এ শিক্ষা গ্রহণ করেন এবং ১৯৮৩ সালে পেমব্রোক কলেজ, ক্যামব্রিজ থেকে আরবিতে ডাবল-ফার্স্ট শ্রেণীতে স্নাতক হন। এরপর তিনি আল আজহার বিশ্ববিদ্যালয় কায়রোতে পড়াশোনা করেন কিন্তু কোনো আনুষ্ঠানিক যোগ্যতা অর্জন করেননি। তিনি সৌদি আরব ও ইয়েমেনের বিভিন্ন পণ্ডিতদের সাথে ব্যক্তিগতভাবে শিক্ষা গ্রহণ করেছেন। ইংল্যান্ড ফিরে এসে তিনি লন্ডন বিশ্ববিদ্যালয়ে তুর্কি এবং ফার্সি ভাষা অধ্যয়ন করেন। ২০১৫ সালে, তিনি ভ্রিজ ইউনিভার্সিটি এমস্টারডাম থেকে পিএইচডি অর্জন করেন, তার থিসিসের শিরোনাম ছিল "স্ক্রিপচারাল রিজনিং-এর আলোতে ইসলামী-খৃষ্টান বিভাজনগুলোর মূল্যায়ন"; এটি ২০৫০ সাল পর্যন্ত **এম্বারগো** থাকবে।
২০০৯ সালে মুরাদ ক্যামব্রিজ মুসলিম কলেজ প্রতিষ্ঠায় সাহায্য করেন, যা একটি প্রতিষ্ঠান যার উদ্দেশ্য ব্রিটিশ ইমামদের প্রশিক্ষণ প্রদান করা। মুরাদ এছাড়াও পূর্ব ইউরোপের জন্য অ্যাংলো-মুসলিম ফেলোশিপ পরিচালনা করেন এবং সুন্না প্রকল্প যা সুন্নির প্রধান হাদিস সংগ্রহগুলির শীর্ষস্থানীয় আরবি সংস্করণ প্রকাশ করেছে। তিনি মুসলিম একাডেমিক ট্রাস্টের সেক্রেটারি হিসেবে কাজ করেন। মুরাদ ইংরেজিতে প্রধান ইসলামী গ্রন্থগুলোর অনুবাদে সক্রিয় যার মধ্যে ইসলামী পণ্ডিত আল-গাজ্জালি'র "ইহইয়া উলুম আল-দীন" এর দুটি খণ্ডের অনুবাদ অন্তর্ভুক্ত। তার একাডেমিক প্রকাশনাগুলোর মধ্যে ইসলামী থিওলজি এবং মুসলিম-খৃষ্টান সম্পর্কের উপর অনেক প্রবন্ধ রয়েছে এবং তুর্কি ভাষায় রাজনৈতিক ধর্মতত্ত্ব নিয়ে দুটি বইও প্রকাশিত হয়েছে। তার বই পর্যালোচনা কখনও কখনও **টাইমস লিটারারি সাপ্লিমেন্ট** এ প্রকাশিত হয়। তিনি **ক্যামব্রিজ কম্পেনিয়ন টু ক্লাসিকাল ইসলামিক থিওলজি** (২০০৮) এর সম্পাদক এবং **বম্বিং উইদাউট মুনলাইট** এর লেখক, যা ২০০৭ সালে কিং আবদুল্লাহ I পুরস্কারে পুরস্কৃত হয়। মুরাদ এছাড়াও বিবিসি রেডিও ৪ এর থট ফর দ্য ডে-তে একজন অংশগ্রহণকারী। অতিরিক্তভাবে, মুরাদ **"একটি সাধারণ শব্দ আমাদের এবং আপনার মধ্যে"** এর স্বাক্ষরকারী, যা মুসলিম পণ্ডিতদের খৃষ্টান নেতাদের উদ্দেশ্যে একটি খোলা চিঠি, শান্তি এবং বোঝাপড়ার জন্য আহ্বান জানায়।
মুরাদ ক্যামব্রিজ সেন্ট্রাল মসজিদ প্রকল্পের প্রতিষ্ঠাতা এবং নেতা যা ক্যামব্রিজ-এ ১,০০০ মুসল্লি ধারণ ক্ষমতাসম্পন্ন একটি নতুন মসজিদ তৈরি করেছে। মসজিদটি একটি "ইকো-মসজিদ" যার অধিকাংশ শক্তি সবুজ শক্তির উপর নির্ভরশীল এবং একটি প্রায় শূন্য **কার্বন ফুটপ্রিন্ট** রয়েছে। এই প্রকল্প সম্পর্কে মুরাদ বলেছেন, "এটি একটি খুব গুরুত্বপূর্ণ, বিশ্বমানের স্থাপনা হবে যা ক্যামব্রিজ শহরের একটি অবহেলিত অংশে গড়ে উঠছে।"
ফাতিমা (মৃত্যু ১২৪৬)

ফাতিমা (মৃত্যু ১২৪৬), ত্রয়োদশ শতাব্দীর মঙ্গোল সাম্রাজ্যের একজন সিনিয়র কর্মকর্তা ছিলেন এবং তিনি সম্রাট তারেগেন খাতুনের প্রিয় ব্যক্তি ছিলেন।
ফাতেমা মূলত মধ্য প্রাচ্যের অভিযান থেকে একজন তাজিক বা পারস্য বন্দী ছিলেন। তিনি একজন শিয়া মুসলিম ছিলেন যাকে মাশহাদের শিয়া মাজার থেকে মঙ্গোলিয়ায় নির্বাসন দেওয়া হয়েছিল। মঙ্গোলিয়ায় তিনি তারেগেন খাতুনের প্রিয় হয়ে ওঠেন।
১২১৪ সালে, ওগেদাই খানের মৃত্যুর পরে ক্ষমতা তার এক বিধবা মগে খাতুনের হাতে চলে যায়, যিনি আগে চেঙ্গিস খানের স্ত্রী ছিলেন। তবে, ১২২২ সালের বসন্তে তারেগেন খাতুন চাগতাই এবং তার পুত্রদের সহায়তায় গ্রেট খাতুন উপাধি নিয়ে সম্পূর্ণ ক্ষমতা গ্রহণ করেছিলেন এবং তার নিজের পদে ওগেদাইকে মন্ত্রী হিসেবে স্থান দেন। তার সবচেয়ে গুরুত্বপূর্ণ মন্ত্রিসভার সদস্য ছিলেন ফাতিমা। আবদুর রহমানকে উত্তর চীনে সাধারণ প্রশাসনের দায়িত্বে নিযুক্ত করা হয়েছিল, এবং ফাতেমা মঙ্গোলের দরবারে খুব শক্তিশালী অবস্থানে এসেছিলেন। একজন মন্ত্রীর পদ ত্রয়োদশ শতাব্দীর কোনও মহিলার পক্ষে খুব অস্বাভাবিক ছিল।
১২৪৬ সালে, তারেগেনের পুত্র গেয়িক খান ক্ষমতায় আসেন, এবং তারেজন রিজেন্সি থেকে পদত্যাগ করেন। গাগিককে খাগান হিসাবে নির্বাচন নিশ্চিত করার ক্ষেত্রে তার ভূমিকা সত্ত্বেও, তারেগেন এবং গাইকের মধ্যে সম্পর্ক খারাপ ছিল। গিউকের ভাই কোডেন ফাতেমার বিরুদ্ধে ডাকিনীবিদ্যা ব্যবহার করে তার স্বাস্থ্যের ক্ষতি করার অভিযোগ এনেছিলেন। যখন কয়েক মাস পরে কোডেন মারা গেলেন, গিউক তার বাবাকে ফাতেমাকে মৃত্যুদণ্ডের জন্য হস্তান্তর করার জন্য চাপ দিয়েছিলেন। তারেগেন প্রত্যাখ্যান তা করেন এবং তার পুত্র গৌনিককে হুমকি দিয়েছিলেন যে তাকে হত্যা করার পরেও সে আত্মহত্যা করবে। তবুও, গিয়াকের লোকেরা ফাতেমাকে ধরে ফেলে ও তাকে নির্যাতন করে। তার সমস্ত অলঙ্কার তার সাথে সেলাই করে জলে ফেলে দিয়ে তাকে মৃত্যুদণ্ড দিয়েছিল; রাজকীয় পরিবারে তারেগেনের সমর্থকদের একই সাথে সরিয়ে ফেলা হয়েছিল। ফাতেমার মৃত্যুর ১৮ মাসের মধ্যে, তারেগেন নিজেও অব্যক্ত পরিস্থিতিতে মারা গিয়েছিলেন।
বাংলাদেশ ইনসুলেটর এন্ড স্যানিটারীওয়্যার ফ্যাক্টরী লিমিটেড

বাংলাদেশ ইনসুলেটর এন্ড স্যানিটারীওয়্যার ফ্যাক্টরী লিমিটেড (বিআইএসএফ) বাংলাদেশ সরকারের একটি মালিকানাধীন সিরামিকস ও স্যানিটারিওয়্যার উৎপাদন সংস্থা। এটি কমোড, বেসিন ইত্যাদি আইটেম প্রস্তুত করে। এটি রাষ্ট্রীয় মালিকানাধীন বাংলাদেশ রাসায়নিক শিল্প কর্পোরেশনের সহযোগী অংশ এবং এটি একটি বিধিবদ্ধ সংস্থা হিসাবে শ্রেণিবদ্ধ করা হয়েছে।
বাংলাদেশ ইনসুলেটর এন্ড স্যানিটারীওয়্যার ফ্যাক্টরী লিমিটেড ১৯৬৬ সালে তৎকালীন চেকস্লোভাকিয়ায় অবস্থিত মেসার্স প্রগো ইনভেস্ট কর্পোরেশনের প্রযুক্তিগত সহায়তায় প্রতিষ্ঠিত হয়েছিল। কারখানাটি ঢাকার মিরপুর মডেল থানায় অবস্থিত। কারখানাটি নেত্রকোণা জেলা থেকে সাদা কাদামাটি এবং সিলেট জেলা থেকে বল ক্লে দিয়ে এটির পণ্য তৈরি করে। ১৯৭৭ সালে কারখানাটি টাইলস উৎপাদন শুরু করে। এটি বাংলাদেশ সরকারের একটি লাভজনক উদ্যোগ।
২০১৮ সালে, শিল্প মন্ত্রণালয়ের একটি কমিটি সুপারিশ করেছিল যে সরকার শেয়ার বাজারে এই সংস্থার শেয়ার লোড করে। কারখানাটি প্রতি বছর ৩৪০ মিলিয়ন টন পণ্য উৎপাদন করে। উৎপাদন প্রক্রিয়া থেকে দূষণ রোধ করতে যথেষ্ট কাজ না করার জন্য এটি সমালোচিত হয়েছে।
মহেন্দ্র গুপ্ত

মহেন্দ্র গুপ্ত ()(২৭ অক্টোবর, ১৯১০ —১১ নভেম্বর, ১৯৮৪) বাংলার নাট্যজগতের প্রখ্যাত নাট্যকার, মঞ্চাভিনেতা ও নাটক পরিচালক।
মহেন্দ্র গুপ্ত ১৯১০ খ্রিস্টাব্দের ২৮ শে অক্টোবর (১৪ ই মাঘ ১৩১৮ বঙ্গাব্দে) ব্রিটিশ ভারতের অধুনা বাংলাদেশের ফরিদপুরের দুলালী গ্রামে জন্মগ্রহণ করেন। ইংরাজী শিক্ষায় শিক্ষিত পিতা দেবেন্দ্রমোহন গুপ্ত আইন ব্যবসায় যুক্ত ছিলেন। মাতা বিমলাসুন্দরী দেবী। মহেন্দ্র পিতামাতার তিন সন্তানের মধ্যে জ্যেষ্ঠ ছিলেন। সমৃদ্ধ সাংস্কৃতিক পরিবেশে কেটেছে তার শিক্ষা জীবন। গ্রামের ঈশান ইন্সটিটিউট পড়াশোনা শুরু করে ১৯২৭ খ্রিস্টাব্দে ম্যাট্রিক পাশ করে ভর্তি হন ফরিদপুরে রাজেন্দ্র কলেজে। সেখান থেকে ১৯২৯ খ্রিস্টাব্দে ইন্টারমিডিয়েট ও ১৯৩১ খ্রিস্টাব্দে বি.এ পাশ করে কলকাতায় আসেন। তবে রাজেন্দ্র কলেজে পড়ার সময়ই তার মৌলিক নাটক রচনার প্রবণতা প্রকাশ পায়। লিখেও ফেলেন বিখ্যাত ও প্রশংসিত  নাটক 'উত্তরা'। কলকাতায় এসে পরিচয় হয় নির্মলেন্দু লাহিড়ীর সঙ্গে। 
এম.এ পাশের পর অধ্যাপনা করার সময় থেকে  নির্মলেন্দু লাহিড়ীর অনুপ্রেরণায় নিয়মিত নাটক  রচনা শুরু করেন। ১৯৩৩ খ্রিস্টাব্দে লিখলেন বৌদ্ধ উপাখ্যান অবলম্বনে 'বসুমিত্রা'। কাব্য সৌন্দর্য ও সাহিত্যগুণে পুষ্ট নাটকটি জনসমাদরের অভাবে মঞ্চস্থ না হয়ে তারই রচিত অন্য নাটক 'গয়াতীর্থ' অভিনীত হল মহাসমারোহে মিনার্ভা থিয়েটারে ১৯৩৭ খ্রিস্টাব্দে। ১৯৪০ খ্রিস্টাব্দে  নাট্য পরিচালক হিসাবে স্টার থিয়েটার আসেন। এর মধ্যে এক ইন্সিওরেন্স কোম্পানির চাকরি নিয়ে দিল্লি যান, কিন্তু সেখানে কর্মরত অবস্থায় নির্মলেন্দু লাহিড়ীর সাথে নিয়মিত যোগাযোগ রাখতেন। দিল্লি অবস্থান কালে লিখলেন "সোনার বাংলা"। অভিনেতা হিসাবে মঞ্চে আসার আগে 'কঙ্কাবতীর ঘাট', 'টিপু সুলতান ', মহারাজা নন্দকুমার' এর পরিচালক ছিলেন তিনি। শেষোক্ত নাটকটির জন্য তার জেল হয়েছিল। কিন্তু নাটকের জন্য ছিল প্রবল আকর্ষণ। চাকরিতে ইস্তফা দিয়ে চলে আসেন কলকাতায়। ১৯৪৭ খ্রিস্টাব্দে 'স্বর্গ হতে বড়' নাটক টিতে প্রথম অভিনেতা হিসাবে মঞ্চে অবতরণ করেন। ১৯৫৫ খ্রিস্টাব্দে মিনার্ভা থিয়েটারে যোগ দিয়ে তিনটি নাটক পরিচালনা ও তাতে অভিনয় করেন। রঙমহল থিয়েটারে নির্মলেন্দু লাহিড়ীর সঙ্গে 'দেবী দুর্গা' নাটকে অভিনয় করেন। এরপর ১৯৬২ খ্রিস্টাব্দে 'সন্তপর্ণ' নামে নিজের দল গঠন করে জেলায় জেলায় থিয়েটার অনুষ্ঠান করতেন। তবে নিজের দল করলেও অন্যান্য নাট্য পরিচালক বিশেষকরে দেবনারায়ণ গুপ্তের অধীনে অভিনেতা হিসাবে কাজ করেছেন। চলচ্চিত্রেও অভিনয়  ও পরিচালনা করেছিলেন মহেন্দ্র গুপ্ত। ১৯৫২ খ্রিস্টাব্দে তার প্রথম অভিনীত ও পরিচালিত ছায়াছবি  'অমর প্রেম' মুক্তি পায় । শেষ জীবনে যাত্রাপালা যোগ দিয়েছেলেন। তার রচিত উল্লেখযোগ্য নাটক গুলি হল-
নট ও নাট্যকার মহেন্দ্র গুপ্ত ১৯৮৪ খ্রিস্টাব্দের ১১ ই নভেম্বর কলকাতায় প্রয়াত হন।
মনপুরা সরকারি কলেজ

মনপুরা সরকারি ডিগ্রি কলেজ বাংলাদেশের ভোলা জেলার মনপুরা উপজেলার অন্তর্গত একটি সরকারি শিক্ষা প্রতিষ্ঠান। ১৯৯৬ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
কলেজটি ১৯৯৬ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৯৭ সালে বি.এ (পাস) কোর্স ও ২০০১ সালে স্নাতক শ্রেনী খোলা হয়। তারিখে কলেজটিকে প্রথম এমপিওভুক্ত করা হয়।
সরকারি শাহবাজপুর কলেজ

সরকারী শাহবাজপুর কলেজ বাংলাদেশের ভোলা জেলার লালমোহন উপজেলার অন্তর্গত একটি সরকারি শিক্ষা প্রতিষ্ঠান। ১৯৬৮ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
কলেজটি ১৯৬৮ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭০ সালে বি.এ(পাস) কোর্স ও ২০১৪ সালে স্নাতক শ্রেনী খোলা হয়। তারিখে কলেজটিকে প্রথম এমপিওভুক্ত করা হয়।
আবদুল্লাহ রোপড়ী

আব্দুল্লাহ রোপড়ী বা আব্দুল্লাহ মুহাদ্দিস রোপড়ী বা হাফিজ আব্দুল্লাহ রোপড়ী ( ~ ১৮৯৫ খ্রিস্টাব্দের ২০ আগস্ট - ১৯৬৪ খ্রিস্টাব্দ; ১৩০৩ হিজরি - ১১ রবিউস সানি ১৩৮৪ হিজরি ) একজন ভারতীয় ইসলামী পণ্ডিত, ইতিহাসবিদ, মুফতি, তাফসীরকারক এবং ভারতীয় উপমহাদেশের মুহাদ্দেদী ছিলেন। তিনি হাদীসের আলেম ছিলেন। রুপারি একজন ভারতীয় মুক্তিযোদ্ধাও ছিলেন কিন্তু মুসলিম লীগের জন্মের পরে তিনি তেহরিক-ই-পাকিস্তান আন্দোলনের একজন কর্মী হিসেবে নিজেকে আত্মপ্রকাশ করেন। তিনি ছিলেন আহলে হাদিসের অন্যতম উল্লেখযোগ্য নেতা। তিনি জামায়াতে আহলে হাদীস পাকিস্তানের অন্যতম প্রতিষ্ঠাতা ছিলেন।
আবদুল্লাহ রোপড়ী ১৮৫৫ সালে ব্রিটিশ ভারতের অমৃতসর জেলায় জন্মগ্রহণ করেন। তাঁর পিতার নাম মিয়া রোশন দীন। তাঁর পূর্বপুরুষরা মূলত গুজরানওয়ালা জেলার আমিনপুর গ্রামের বাসিন্দা ছিলেন। পাঞ্জাবের মহারাজা রঞ্জিত সিংহের রাজত্বকালে তাঁর পরিবারের কিছু সদস্য ব্রিটিশ ভারতের অমৃতসর জেলায় জমি পেয়ে সেখানে চলে এসেছিলেন। এই অমৃতসরেই আবদুল্লাহর জন্ম হয়েছিল। আবদুল্লাহ রোপড়ী তার ধর্মীয় শিক্ষা চুনিয়ান শহরের বিখ্যাত ইসলামিক পণ্ডিত মৌলবি আবদুল্লাহর কাছ থেকে লাভ করেছিলেন। সেখানে তিনি কুরআন মুখস্থ করেছিলেন। আরও ধর্মীয় শিক্ষা লাভের উদ্দেশ্যে তিনি মিরাট ও দিল্লিতে গিয়েছিলেন। আব্দুল মান্নান ওয়াজিরাবাদির কাছ থেকে তিনি হাদীস সনদ লাভ করেন।
১৯১৫ সালে তিনি লেখাপড়া শেষ করার পরে, হরিয়ানার আম্বালায় চলে আসেন এবং ১৯৩৭ সাল পর্যন্ত সেখানেই থেকে যান। রুপারি দারুল হাদিসের একটি ধর্মীয় স্কুল চালু করেন এবং সেখানে শিক্ষক হিসাবে তার কর্মজীবন শুরু করেছিলেন। 
আবদুল্লাহ রোপড়ী ১৯৬৪ খ্রিস্টাব্দের ২০ আগস্ট; ১১ রবিউস সানি ১৩৮৪ হিজরিতে পাকিস্তানের লাহোরে মৃত্যুবরণ করেন। মোহাম্মদ গোন্ধলভী তাঁর জানাজার নামায পরিচালনা করেছিলেন এবং তাকে লাহোরের গার্ডেন টাউনের কবরস্থানে দাফন করা হয়। 
১৯৪৭ সালে ভারত বিভাগের পরে আবদুল্লাহ রুপারি অমৃতসর থেকে লাহোরে চলে আসেন। সেখানে তিনি "মাদ্রাসা আহলে হাদিস" নামে একটি ধর্মীয় স্কুল এবং "জামে আল-কুদস আহলে হাদিস" নামে একটি মসজিদ চালু করেন।
আবদুল্লাহ রোপড়ী উর্দু ও আরবী ভাষায় বই লিখেছেন। তাঁর বইগুলির মধ্যে রয়েছে:
"আল-কিতাব আল-মাস্তাতাব ফাই জাওয়াব ফাসল আল-খিতাব", এই বইটিতে আবদুল্লাহ রোপড়ী আনোয়ার শাহ কাশ্মিরীর ফ্যাসাল আল-খিতাব সম্পর্কে মন্তব্য করেছেন।
এটি তার ফতোয়া বিষয়ক বই। আহলে হাদিসের মধ্যে এই বইটি সবচেয়ে বেশি জনপ্রিয়।
টি. উদয়াসুরিয়ান

টি উদয়াসুরিয়ান একজন ভারতীয় রাজনীতিবিদ এবং তামিলনাড়ুর বিধানসভার সদস্য।
উদয়াসুরিয়ান ১৯৮৯ ও ২০০৬ নির্বাচনে চিন্সালাম আসন থেকে এবং ১৯৯৬ ও ২০১৬ সালের নির্বাচনে শঙ্করপুরম আসন থেকে দ্রাবিড় মুন্নেত্র কড়গমের (ডিএমকে) প্রার্থী হিসাবে তামিলনাড়ু বিধানসভায় নির্বাচিত হয়েছিলেন ।
এম. এ. বৈথলিঙ্গম

এম এ বৈথলিঙ্গম, বানান এমএ বৈদ্যলিঙ্গগম একজন ভারতীয় রাজনীতিবিদ এবং তামিলনাড়ুর বিধানসভার সদস্য ছিলেন। তিনি ১৯৮৯, ১৯৯৬ এবং ২০০১ সালের নির্বাচনে দ্রাবিড় মুন্নেত্র কড়গম (ডিএমকে) প্রার্থী হিসাবে তাম্বরাম আসন থেকে তামিলনাড়ু বিধানসভায় নির্বাচিত হয়েছিলেন। তিনবারের বিধায়ক, যিনি অবিভক্ত তাম্বারাম আসন থেকে ডিএমকে প্রার্থী হিসাবে টানা প্রতিদ্বন্দ্বিতা করেছিলেন।
বি রাজা রবি বর্মা

বি রাজা রবি বর্মা একজন ভারতীয় রাজনীতিবিদ এবং তামিলনাড়ু থেকে নির্বাচিত সাবেক সংসদ সদস্য। তিনি ১৯৮৯ ও ১৯৯১ সালের নির্বাচনে সর্বভারতীয় আন্না দ্রাবিড় মুনেত্র কড়গম প্রার্থী হিসাবে পোল্লাচি আসন থেকে লোকসভায় নির্বাচিত হয়েছিলেন।
এস কে ভেদারথিনাম

এস কে ভেদারথিনাম (தமிழ் : எஸ் கே வேதரத்தினம்) একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। ১৯৯৬, ২০০১, ২০০৬ নির্বাচনে তিনি বেদারণ্যম আসন থেকে দ্রাবিড় মুন্নেত্র কড়গম প্রার্থী হিসাবে তামিলনাড়ু আইনসভায় নির্বাচিত হয়েছিলেন। তিনি বেদারণ্যাম আসন থেকে টানা তিনবার নির্বাচনে জিতেছিলেন। পরে তিনি বিজেপিতে যোগ দিয়েছিলেন এবং বিজেপির প্রাক্তন দেশ নির্বাহী সদস্য ছিলেন। বিজেপির সাথে জড়িত থাকার সময় তামিলনাড়ু বিজেপির ১১ টি রাজ্য সচিবদের মধ্যে তিনি অন্যতম। তিনি তার অনুসারীদের নিয়ে ২২.০৭.২০২০-এ আবার ডিএমকে যোগদান করেছিলেন। ২০২০ সালে তিনি যখন ডিএমকেতে যোগদান করেছিলেন তখন তিনি বিজেপির জাতীয় সাধারণ পরিষদের সদস্য ছিলেন।
এ. ভেল্লাদুরাই

এ ভেল্লাদুরাই একজন ভারতীয় রাজনীতিবিদ এবং বিধানসভার প্রাক্তন সদস্য ছিলেন। তিনি ১৯৬৭ এবং ১৯৭১ নির্বাচনে দ্রাবিড় মুন্নেত্র কড়গম প্রার্থী হিসেবে বাসুদেবান্নালুর আসন থেকে তামিলনাড়ু বিধানসভায় নির্বাচিত হয়েছিলেন।
কে ভেনু (তামিল নাড়ুর রাজনীতিবিদ)

কে ভেনু একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য । তিনি ১৯৮৯, ১৯৯৯ এবং ১৯৯৬ নির্বাচনে দ্রাবিড় মুন্নেত্র কড়গম প্রার্থী হিসাবে গুমমিডিপুন্ডি আসন থেকে তামিলনাড়ু বিধানসভায় নির্বাচিত হয়েছিলেন।
কে এ ভেজভেন্দন

কে এ ভেজভেন্দন ছিলেন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৬৭ ও ১৯৭১ সালের নির্বাচনে দ্রাবিড় মুন্নেত্র কড়গম প্রার্থী হিসাবে তিনি গুমমিডিপুন্ডি আসন থেকে তামিলনাড়ু আইনসভায় নির্বাচিত হয়েছিলেন।
কে এম বিজয়কুমার

কে এম বিজয়কুমার একজন ভারতীয় রাজনীতিবিদ এবং বিধানসভার সদস্য ছিলেন । ১৯৯৬ সালের নির্বাচনে তিনি সাত্তর নির্বাচনী এলাকা থেকে দ্রাবিড় মুন্নেত্র কড়গম (ডিএমকে) প্রার্থী হিসাবে তামিলনাড়ু আইনসভায় নির্বাচিত হয়েছিলেন।
টি সি বিজয়ন

টি সি বিজয়ন একজন ভারতীয় রাজনীতিবিদ এবং বিধানসভার সদস্য (বিধায়ক) ছিলেন। তিনি ১৯৯৬ সালের নির্বাচনে তিরুভুতিয়ার আসন থেকে দ্রাবিড় মুন্নেত্র কড়গম (ডিএমকে) প্রার্থী হিসাবে তিনি তামিলনাড়ু আইনসভায় নির্বাচিত হয়েছিলেন। 
২০০১ সালের অক্টোবরে বিজয়ন তিরুভুতিয়া পৌরসভার চেয়ারম্যান প্রার্থী হয়ে দাঁড়িয়েছিলেন।
এ. সি. বিলোনাথন

এ সি বিলোনাথন একজন ভারতীয় রাজনীতিবিদ এবং তিনি তামিলনাড়ুর বিধানসভার সদস্য। তিনি ২০১৯ সালের উপ-নির্বাচনে হিসেবে দ্রাবিড় মুন্নেত্র কড়গম প্রার্থী হিসাবে আম্বুর আসন থেকে তামিলনাড়ু বিধানসভায় নির্বাচিত হয়েছিলেন।
যৌন বিপ্লব

যৌন বিপ্লব, যৌন মুক্তি নামেও পরিচিত, একটি সামাজিক আন্দোলন যা ১৯৬০ থেকে ১৯৭০-এর দশক পর্যন্ত পশ্চিমা বিশ্বে যৌনতা এবং আন্তঃব্যক্তিক সম্পর্কের সাথে সম্পর্কিত আচরণের ঐতিহ্যগত কোডকে চ্যালেঞ্জ করেছিল। যৌন মুক্তির মধ্যে রয়েছে প্রথাগত বিষমকামী, একগামী সম্পর্কের (প্রাথমিকভাবে বিবাহ) বাইরে যৌনতার বর্ধিত গ্রহণযোগ্যতা। গর্ভনিরোধক এবং পিল, জনসাধারণের নগ্নতা, পর্নোগ্রাফি, বিবাহপূর্ব যৌনতা, সমকামিতা, হস্তমৈথুন, যৌনতার বিকল্প রূপ, এবং গর্ভপাতের বৈধকরণের স্বাভাবিকীকরণ।
কোল পাওয়ার জেনারেশন কোম্পানি লিমিটেড

কোল পাওয়ার জেনারেশন সংস্থা বাংলাদেশ লিমিটেড বাংলাদেশ সরকারের মালিকানাধীন একটি জ্বালানি সংস্থা। সংস্থার উদ্দেশ্য হল জ্বলন্ত কয়লা থেকে উৎপাদিত বিদ্যুৎ বৃদ্ধি করা। মোঃ নাজমুল হক (অতিরিক্ত দ্বায়িক্ত) এই সংস্থার ব্যবস্থাপনা পরিচালক।
কয়লা থেকে উৎপাদিত বিদ্যুৎ বৃদ্ধি এবং বিদ্যুৎ উৎপাদনের জন্য প্রাকৃতিক গ্যাসের উপর নির্ভরশীলতা হ্রাস করার লক্ষ্যে ১৯৯৪ সালের কোম্পানি আইনের অধীনে বাংলাদেশ সরকার কয়লা পাওয়ার জেনারেশন সংস্থা বাংলাদেশ লিমিটেড প্রতিষ্ঠা করেছিল। সংস্থাটি মাতারবাড়ি বিদ্যুৎকেন্দ্র এবং মহেশখালী বিদ্যুৎকেন্দ্র প্রতিষ্ঠা করেছে। এটি বাংলাদেশ বিদ্যুৎ উন্নয়ন বোর্ডের একটি সহায়ক সংস্থা। মাতারবাড়ি বিদ্যুৎকেন্দ্র নির্মাণে উল্লেখযোগ্য বিলম্ব হয়েছে।
আনাহিতা

আনাহিতা ( )ইরানের দেবী ( ' )এর পূর্ণ নামের প্রাচীন ফার্সি রূপ , "জল"( আবান ) এর দেবতা হিসাবে উপাসনা করা একটি ইন্দো-ইরানীয় বিশ্বজগতের আবেস্তান নাম এবং যা উর্বরতা, নিরাময় এবং প্রজ্ঞার সাথে জড়িত। ইরানে আনাহিতা নামে একটি মন্দিরও রয়েছে। আরেদ্বী সুরা আনাহিতা মধ্য এবং আধুনিক ফার্সিতে "আরদুইসুর আনাহিদ" বা নাহিদ"' হয় এবং আর্মেনিয়তে "আনাহিত" । আরেদবি সুরা আনাহিতার একটি সুন্দর মাজার ধর্মগঠন ছিল - অন্যান্য মাজার ধর্মের সাথে একসাথে - "স্পষ্টতই খ্রিস্টপূর্ব চতুর্থ শতাব্দীতে প্রবর্তিত হয়েছিল এবং সাসানীয়দের অধীনে আইকনোক্লাস্টিক আন্দোলনের প্রেক্ষাপটে এটি দমন না হওয়া পর্যন্ত স্থায়ী হয়েছিল।" 
শাস্ত্রীয় প্রাচীনত্বের গ্রীক ও রোমান ঐতিহাসিকরা তাকে হয় আনাটিস হিসাবে উল্লেখ করেছেন বা তাদের নিজের প্যান্থিওনের কাছ থেকে তাঁকে কোনও একটি দেবতা হিসাবে চিহ্নিত করেছিলেন। ২৭০ আনাহিতা, একটি সিলিক্যাসিয়াস এস-টাইপ গ্রহাণু,যা তার নামে নামকরণ করা হয়েছে। তার ধর্মের বিকাশের উপর ভিত্তি করে, তাকে সিনক্রিটিকাল দেবী হিসাবে বর্ণনা করা হয়েছে, যা দুটি স্বতন্ত্র উপাদান নিয়ে গঠিত । প্রথমটি হ'ল স্বর্গীয় নদী ইন্দো-ইরানীয় ধারণার বহিঃপ্রকাশ যা পৃথিবীতে প্রবাহিত নদী এবং প্রবাহকে জল সরবরাহ করে, দ্বিতীয়টি অনিশ্চিত উৎস থেকে উৎপত্তি লাভের পরও তাঁর অনন্য বৈশিষ্ট্য বজায় রাখার দেবী, প্রাচীন মেসোপটেমিয়ান দেবী ইন্না-ইশতারের ধর্মের সাথে তিনি যুক্ত হয়ে পড়েন । একটি তত্ত্ব অনুযায়ী, উত্তরপশ্চিমের প্রান্তীয় দিক থেকে পারস্য পর্যন্ত আনাহিতা ছড়িয়ে পড়ার পর আংশিকভাবে আনাহিতাকে জরাথুস্ট্রবাদের অংশ হিসাবে গড়ে তোলার আকাঙ্ক্ষাকে এর জন্য দায়ী করে ।
এইচ. লোমেলের মতে, ইন্দো-ইরানি যুগে ঐশ্বরিকতার যথাযথ নাম ছিল সরস্বতি, যার অর্থ "তিনি যে পানির অধিকারী"। সংস্কৃত ভাষায়, আরद्रावी शूरा अनाहिता (আরদ্রাবী সুরা আনাহিতা) নামটির অর্থ "জলের, শক্তিশালী এবং নিষ্কলুষ"। ভারতীয় সরস্বতির মতো, আনাহিতা শস্য এবং গবাদি পশুকে লালন করে; এবং তিনি ঐশ্বরিকতা এবং পৌরাণিক নদী যা তিনি প্রকাশ করেছেন উভয়ই প্রশংসিত, "পৃথিবীর উপর দিয়ে প্রবাহিত এই সমস্ত জলের মতই মহিমান্বিত" (ইয়াসট ৫.৩)। 
কেবল ' (একটি শব্দ যা অজানা, সম্ভবত এর একটি মূল অর্থ "আর্দ্র" )যা স্বর্গের প্রতি নির্দিষ্ট । শব্দ ' এবং "" আবেস্তান ভাষার জাতিগত বিশেষণ , এবং যথাক্রমে "শক্তিশালী" এবং "খাঁটি" অর্থ বোঝায়। উভয় বিশেষণ এবং ফ্রেভাশিস হিসাবে অন্যান্য ঐশ্বরিক ধারণার উপসর্গ হিসাবে প্রদর্শিত হয় । উভয় বিশেষণ বৈদিক সংস্কৃত এর মধ্যে সত্যায়িত হয়।
দৌলতখান আবু আবদুল্লাহ কলেজ

দৌলতখান আবু আবদুল্লাহ কলেজ বাংলাদেশের ভোলা জেলার দৌলতখান উপজেলার অন্তর্গত একটি সরকারি শিক্ষা প্রতিষ্ঠান। ১৯৮৩ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
কলেজটি ১৯৮৩ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৮৪ সালে বি.এ(পাস) কোর্স ও ১৯৮৮ সালে স্নাতক শ্রেনী খোলা হয়। তারিখে কলেজটিকে প্রথম এমপিওভুক্ত করা হয়।
ভোলা সরকারি মহিলা কলেজ

ভোলা সরকারি মহিলা কলেজ বাংলাদেশের ভোলা জেলার ভোলা সদর উপজেলার অন্তর্গত একটি সরকারি শিক্ষা প্রতিষ্ঠান। ১৯৭২ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
কলেজটি ১৯৭২ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৮৭৪ সালে বি.এ(পাস) কোর্স ও ১৯৯৬ সালে স্নাতক শ্রেনী খোলা হয়। তারিখে কলেজটিকে প্রথম এমপিওভুক্ত করা হয়।
২০২৫ সালের ২৮ মে বাংলাদেশের অন্তর্বর্তীকালীন সরকার শেখ পরিবারের নাম বাদ দিয়ে নতুন নামকরণ করে।
পিঙ্গল

আচার্য পিঙ্গল একজন প্রাচীন ভারতীয় গণিতবিদ ও লেখক। তার লেখার মধ্যে রয়েছে ছন্দশাস্ত্র (যাকে কখনো কখনো পিঙ্গল সূত্রও বলা হয়) যা প্রাচীন সংস্কৃত ভাষার ছন্দের উপর রচিত গ্রন্থ। 
ছন্দশাস্ত্র এর একটি অধ্যায়ে পাওয়া যায় সবচেয়ে প্রাচীন দুই ভিত্তিক সংখ্যা পদ্ধতির পরিচয়। কখনো কখনো শুন্যের আবিষ্কারক হিসেবে পিঙ্গলের নাম নেওয়া হয়। যদিও বাইনারি সংখ্যার ধারনায় তিনি ০ ও ১ ব্যবহার করেননি। বরং তিনি হালকা ("লঘু -0") ও ভারী ("গুরু -1") কে দুইটি আলাদা সংখ্যা বিবেচনা করেন। তিনি বাইনারি সংখ্যার মধ্যে নকশা লক্ষ্য করেন। সেই নকশা থেকেই 'দ্বিপদী বিস্তৃতি' কে বের করে আনা সম্ভব। চন্দ্রশাস্ত্র এর ব্যাখ্যা লিখেন হালয়ুধ। তিনি তার ব্যাখ্যায় প্যাসকেলের ত্রিভুজের কথা উল্লেখ করেন। তিনি প্যাসকেলের ত্রিভুজকে "মেরুপ্রস্তর" হিসেবে নামকরণ করেন। পিঙ্গলের কাজের ভিতর ফিবোনাচ্চি সংখ্যাও রয়েছে, যাদেরকে পিঙ্গল "মাত্রামেরু" নামে ডাকতেন।
রুজভেল্ট স্টেশন (সাউন্ড ট্রানজিট)

রুজভেল্ট একটি ভবিষ্যতের হালকা রেল স্টেশন, যা মার্কিন যুক্তরাষ্ট্রের ওয়াশিংটন রাজ্যের সিয়াটলে অবস্থিত। এটি উত্তর সিয়াটলের রুজভেল্ট অঞ্চলে অবস্থিত ও সাউন্ড ট্রানজিট দ্বারা পরিচালিত এবং ২০২২ সালে খোলার জন্য নির্ধারিত লিংক লাইট রেল ব্যবস্থার উত্তরগেট পর্যন্ত সম্প্রসারণের অংশ হিসাবে নির্মিত হয়। ভূগর্ভস্থ স্টেশনের একক দ্বীপ প্ল্যাটফর্মটি একটি মধ্যবর্তী তলা এবং ৬৫ তম ও ৬৭তম রাস্তায় ১২তম এভিনিউ নর্থইস্টের সাথে দুটি প্রবেশ সংযুক্ত থাকবে।
ব্যালট পরিমাপে ভোটারদের দ্বারা ২০০৮ সালের নর্থগেট সম্প্রসারণের নির্মাণের অনুমোদন দেওয়া হয় এবং এটি ২০১২ সালে শুরু হয়। হালকা রেল টানেল তৈরির জন্য ব্যবহৃত দুটি টানেল বোরিং মেশিন ২০১৫ সালে নর্থগেট ও বিশ্ববিদ্যালয় জেলার মধ্যবর্তী পথে রুজভেল্ট স্টেশনে পৌঁছেছিল।
রুজভেল্ট স্টেশন উত্তর সিয়াটলের রুজভেল্ট নগর গ্রামের প্রাণকেন্দ্রে উত্তর-পূর্ব ৬৫তম স্ট্রিট ও উত্তর-পূর্ব ৬৭তম রাস্তার মধ্যবর্তী ১২তম অ্যাভিনিউয়ের নর্থইস্টের পশ্চিম দিকে অবস্থিত। এটি রুজভেল্ট স্কয়ার শপিং সেন্টার ও রুজভেল্ট হাই স্কুল সংলগ্ন, আশেপাশের অঞ্চলটি অঞ্চলটির বাণিজ্যিক ও খুচরা বিপণন কেন্দ্র গঠন করে। স্টেশনটি উত্তর সিয়াটেলের বৃহত্তম দুটি পার্ক রাভেনা পার্ক ও গ্রিন লেকের কাছেও অবস্থিত।
সেভ

সেভ একটি জনপ্রিয় ভারতীয় জলখাবার। ছোলা ময়দার পেস্ট থেকে তৈরি ছোট ছোট টুকরো করে নুডলসের সাথে হলুদ, লালচে এবং আজওয়াইন দিয়ে পাক করা হয়, বেশি তেলে ভাজার আগে। এই নুডলস বেধ বিভিন্ন হয়। খেতে প্রস্তুত বিভিন্ন ধরনের সেভ, স্বাদযুক্ত সেভসহ বিভিন্ন সেভ ভারতীয় দোকাগুলিতে পাওয়া যায়।
সেভকে এমনিতেই খাওয়া হয় পাশাপাশি ভেল পুরী এবং শেভ পুরির মতো খাবারের উপরে রেখেও খাওয়া হয়। সেভ বাড়িতে তৈরি করা যায় এবং কয়েক সপ্তাহ ধরে এয়ারটাইট পাত্রে সংরক্ষণ করা যেতে পারে। 
সেভ উত্তর ভারতের বেশিরভাগ অংশে উত্তর প্রদেশ এবং বিহারের একটি জনপ্রিয় জলখাবার, যেখানে এটি খাওয়া হয় মিষ্টিযুক্ত বোঁদের উপরে নিয়ে। জলখাবারটি মধ্য প্রদেশেও বিশেষত ইন্দোর, উজ্জয়েন এবং রতলাম শহরে জনপ্রিয়। সেখানে অনেক জলখাবারের মূল উপাদান হিসাবে সেভ থাকে। মধ্য প্রদেশে, শেভ প্রায় প্রতিটি চাট জলখাবারে বিশেষত — রতলামী সেভ, যা লবঙ্গ এবং ছোলা ময়দা থেকে তৈরি। সেভের বিভিন্ন জাত বাণিজ্যিকভাবে বিক্রি হয়, যেমন লম্বা (লবঙ্গ) সেভ, টমেটো সেভ, পলক সেভ, প্লেইন সেভ, এবং ভুজিয়া।
যুক্তরাজ্যে, বাদাম, মসুর ডাল এবং ডালের সাথে মিশ্রিত জনপ্রিয় বিভিন্ন সেভ সাধারণত 'চানাচুর' হিসাবে বিক্রি হয়।
১৯৬৬ নিউ ইয়র্ক শহরের ধোঁয়াশা

১৯৬৬ সালের নিউ ইয়র্ক সিটি ধোঁয়াশা ছিল থ্যাঙ্কসগিভিং ছুটির সপ্তাহান্তের সাথে একটি বড় বায়ুদূষণের ঘটনা ও পরিবেশ বিপর্যয়। ২৩ থেকে ২৬ নভেম্বর পর্যন্ত ধোঁয়াশা শহর এবং এর আশেপাশের অঞ্চলগুলিকে ঢেকে রাখে, বেশ কয়েকটি বিষাক্ত দূষণকারক ক্ষতিকারক স্তরে শহরের বায়ু স্তরকে ভরাট করে। ১৯৫৩ এবং ১৯৬৩ সালে একই ধরনের ঘটনা অনুসারে এটি নিউ ইয়র্ক সিটিতে তৃতীয় বড় ধোঁয়াশা।
২৩ নভেম্বর, পূর্ব উপকূলের উপর স্থির বাতাসের একটি বিশাল ভর নগরীর বাতাসে দূষণকারীদের আটকে রাখে। তিন দিন ধরে নিউইয়র্ক সিটি বিপজ্জনকভাবে উচ্চ মাত্রায় কার্বন মনোক্সাইড, সালফার ডাই অক্সাইড, ধোঁয়া ও ধোঁয়াশায় নিমজ্জিত ছিল। বায়ু দূষণ নিউ জার্সি ও কানেকটিকাটের কিছু অংশ সহ বৃহত্তর নিউ ইয়র্ক মেট্রোপলিটন অঞ্চলকে ছড়িয়ে পরে। ২৫ নভেম্বর নাগাদ ধোঁয়াশা এতটাই তীব্র হয়ে ওঠে যে আঞ্চলিক নেতারা "প্রথম পর্যায়ের সতর্কতা" ঘোষণা করেন। সতর্কতা চলাকালীন স্থানীয় ও রাজ্য সরকারের নেতারা নির্গমনকে হ্রাস করার জন্য বাসিন্দাদের ও শিল্পকে স্বেচ্ছাসেবী পদক্ষেপ নিতে বলেন। স্বাস্থ্য আধিকারিকরা শ্বাসকষ্ট বা হার্টের সমস্যাযুক্ত ব্যক্তিদের বাড়ির অভ্যন্তরে থাকতে পরামর্শ দেন। ২৬ নভেম্বর একটি শীতল বায়ু ধোঁয়াশাকে ছত্রভঙ্গ করে এবং জারিকৃত সতর্কতাটি শেষ হয়।
এর পরের মাসগুলিতে, চিকিৎসা গবেষকরা ধোঁয়াশার থেকে স্বাস্থ্যের উপর প্রভাব কী, তা অধ্যয়ন করেন। নগর আধিকারিকরা প্রাথমিকভাবে জানিয়েছিলেন যে ধোঁয়াশাতে কোনও মৃত্যুর ঘটনা ঘটেনি, তবে শীঘ্রই এটি স্পষ্ট হয়ে যায় যে ধোঁয়াশা জনস্বাস্থ্যকে উল্লেখযোগ্যভাবে ক্ষতিগ্রস্ত করেছে। ১৯৬৬ সালের ডিসেম্বর মাসে প্রকাশিত একটি সমীক্ষায় অনুমান করা হয় যে ধোঁয়াশাটি শহরের জনসংখ্যার ১০% জনগণের স্বাস্থ্যে চোখের যন্ত্রণা, কাশি, কাশি ও শ্বাসকষ্টের মতো বিরূপ প্রভাব ফেলেছিল। ১৯৬৭ সালের অক্টোবর মাসে প্রকাশিত একটি পরিসংখ্যান বিশ্লেষণে দেখা গেছে যে কুয়াশার কারণে সম্ভবত ১৬৮ জন মারা গিয়েছিল।
ডাঃ আর লক্ষ্মণন

ডাঃ আর লক্ষ্মণন (জন্ম ২৯ নভেম্বর, ১৯৭১; ভিলুপুরম (তামিলনাড়ু) একজন রাজনীতিবিদ। তিনি রাজ্যসভায় ( ভারতের সংসদের উচ্চ কক্ষ ) তামিলনাড়ুর প্রতিনিধিত্বকারী সংসদ সদস্য ছিলেন । 
তিনি ভারতীয় দ্রাবিড় মুন্নেত্র কাজগম (ডিএমকে) রাজনৈতিক দলের অন্তর্ভুক্ত। 
তামিলনাড়ু থেকে রাজ্যসভার সদস্যরা
দুই ভাই (চলচ্চিত্র)

দুই ভাই হল একটি জনপ্রিয় বাংলা চলচ্চিত্র যা পরিচালনা করেন সুধীর মুখোপাধ্যায়। এই চলচ্চিত্রটি ১৯৬১ সালে ফিল্ম এন্টারপ্রাইজ ব্যানারে মুক্তি পেয়েছিল এবং এই চলচ্চিত্রটিতে সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, বিশ্বজিৎ চ্যাটার্জি, সুলতা চৌধুরী, সাবিত্রী চট্টোপাধ্যায়, তরুণ কুমার।
এ চলচ্চিত্রের সকল গান লিখেছেন গৌরীপ্রসন্ন মজুমদার।
গোবিন্দস্বামী লক্ষ্মণন

গোবিন্দস্বামী লক্ষ্মণন (১২ ফেব্রুয়ারি ১৯২৪ - ১০ জানুয়ারী ২০০১) একজন ভারতীয় যিনি দ্রাবিড় মুন্নেত্র কাজগম পার্টির রাজনীতিবিদ ছিলেন। ১৯৮০ সালে তিনি চেন্নাই উত্তর থেকে ভারতীয় সংসদের নিম্ন সভায় নির্বাচিত হয়েছিলেন। এর আগে তিনি ১৯৭৮ থেকে ১৯৮০ সাল পর্যন্ত ভারতীয় সংসদের উচ্চকক্ষ রাজ্যসভায় তামিলনাড়ুর প্রতিনিধিত্ব করেছিলেন। তিনি ১৯৮০ থেকে ১৯৮৪ সাল পর্যন্ত লোকসভার ডেপুটি স্পিকার ছিলেন । 
তিনি জানুয়ারী ১০, ২০০১ এ মারা যান
প্রিমারস্কি ক্রাই

প্রিমারস্কি ক্রাই (), অনানুষ্ঠানিকভাবে Primorye (, ) নামে পরিচিত, যার অনুবাদ করলে অর্থ দাড়ায় উপকূলবর্তী এলাকা। এটি রাশিয়ার একটি ফেডারেল বিষয় (একটি ক্রেই ), যা দেশের সুদূর পূর্ব অঞ্চলে অবস্থিত এবং সুদূর পূর্ব ফেডারেল জেলার একটি অংশ। ভ্লাদিভোস্টক শহরটি ক্রাইয়ের প্রশাসনিক কেন্দ্র, পাশাপাশি রাশিয়ান সুদূর প্রাচ্যের বৃহত্তম শহর। রাশিয়ান সুদূর পূর্বের ফেডারাল বিষয়গুলির মধ্যে ক্রাইয়ের বৃহত্তম অর্থনীতি এবং এর জনসংখ্যা রয়েছে ২০১০ এর আদমশুমারি অনুসারে ১,৯৫৬,৪৯৭। 
ক্রাইয়ের দক্ষিণ-পশ্চিম কোণে খাসনস্কি জেলার তুমেন নদীর তীরে উত্তর কোরিয়ার সাথে রাশিয়ার একমাত্র সীমানা রয়েছে । জাপানের সাগরের বৃহত্তম উপসাগর পিটার দ্য গ্রেট উপসাগর ক্রাইয়ের দক্ষিণ উপকূল বরাবর অবস্থিত।
ঐতিহাসিকভাবে মনছুরিয়ার অংশ হিসাবে, প্রিমারস্কি ক্রাইকে ১৮৬০ সালে কিউর চীন কর্তৃক রাশিয়ার সাম্রাজ্যের হাতে তুলে দেওয়া হয়েছিল, আউটার মাঞ্চুরিয়া নামে পরিচিত একটি অঞ্চলের অংশ হিসাবে, প্রিমারস্কায়া ওব্লাস্টের বেশিরভাগ অঞ্চল গঠন করে। রাশিয়ান গৃহযুদ্ধের সময় এটি সোভিয়েত ইউনিয়নে যোগদানের আগে সুদূর পূর্ব প্রজাতন্ত্রের অংশে পরিণত হয়েছিল, ১৯৩৮ সাল হতে বর্তমান রূপে পৌঁছানো পর্যন্ত অসংখ্য পরিবর্তন ঘটেয়েছিল। প্রাইমর্স্কি ক্রাই রাশিয়ান নৌবাহিনীর রাশিয়ান প্যাসিফিক ফ্লিটের বাড়ি ।
ক্রাইয়ের নামটি রাশিয়ান শব্দগুলি (প্রিমারস্কি) থেকে এসেছে, যার অর্থ "littoral" বা "উপকূলীয়" এবং (ক্রাই), যার অর্থ "অঞ্চল" বা "অঞ্চল"। এটি অনানুষ্ঠানিকভাবে Primorye (, ) হিসাবেও পরিচিত এবং মাঝে মাঝে ইংরেজিতে মেরিটাইম টেরিটরি (Maritime Territory) হিসাবে অনুবাদ হয়।
চীন ( জিলিন এবং হিলংজিয়াং ), উত্তর কোরিয়া ( রজন ) এর সীমান্তবর্তী প্রাইমর্স্কি ক্রাই এবং তুলনামূলকভাবে উষ্ণ যদিও শীতকালে জমে যায় রাশিয়ার দক্ষিণ-পূর্বতম জাপানের সাগরের অঞ্চল। এটি ৪২° থেকে ৪৮° উত্তর অক্ষাংশ এবং ১৩০° এবং ১৩৯° পূর্ব দ্রাঘিমাংশ এর মধ্যে অবস্থিত।
নীতা সেন

নীতা সেন (১৯৩৫ - ১ এপ্রিল, ২০০৬) একজন ভারতীয় শাস্ত্রীয় সংগীত পরিচালক এবং গায়িকা।
ভারতীয় ধ্রুপদী সংগীতের প্রশিক্ষণ নিয়ে তিনি কলকাতায় আকাশবাণী রেডিও দিয়ে তার কর্মজীবন শুরু করেছিলেন। কর্মজীবনের শুরুর দিকে নীতা সেন আধুনিক বাংলা গানে মনোনিবেশ করেছিলেন। ১৯৭৭ সালে তিনি এ কে চট্টোপাধ্যায় পরিচালিত এবং বিশ্বজিৎ, সন্ধ্যা রায় ও সুলোচনা অভিনীত বাংলা পূর্ণ দৈর্ঘের চলচ্চিত্র "বাবা তারকনাথ"এ সুরারোপ করে বাণিজ্যিক সাফল্য অর্জন করেছিলেন। তিনি 'কৃষ্ণভক্ত সুদামা' ইত্যাদি আরও কয়েকটি বাংলা ছবিতে সংগীত পরিচালনা করেছিলেন। 
"রক্তজবা, নন্দন (১৯৭৯), সীতা (১৯৮০), গোলাপ বউ (১৯৭৭), সোনার বাংলা (১৯৮২) এবং বাবা লোকনাথ (১৯৯৪) এর" মতো কয়েকটি বিখ্যাত ছবিতে তিনি সংগীত পরিচালনা করেছিলেন । মান্না দে, আরতি মুখোপাধ্যায়, অরুন্ধতী হোমচৌধুরী প্রমুখ শিল্পীদের সঙ্গে তিনি 'পাহাড়ি ফুল' নামে আরো একটি চলচ্চিত্রে কাজ করেছিলেন, যদিও চলচ্চিত্র হিসাবে সেটি উল্লেখযোগ্যভাবে সফল ছিল না, তবে এটি তার সংগীত রচনার সৌন্দর্য এবং উদ্ভাবনের স্বাক্ষর বহন করে। বিবাহের পরে ও কলকাতায় ফিরে যাওয়ার আগে তিনি সংক্ষিপ্ত সময় ধরে মুম্বইয়ে কাজ করেছিলেন। তার গাওয়া গানগুলো তৎ ও তৎপরবর্তীকালে হেমন্ত মুখোপাধ্যায়, কিশোর কুমার, আশা ভোঁসলে, অনুরাধা পৌডওয়াল, ভূপেন্দ্র সিং, শ্রীকান্ত আচার্য ও আরতি মুখার্জী সহ বিশিষ্ট বাঙালি ও ভারতীয় গায়করা গেয়েছেন। তিনি খ্যাতিমান ও প্রখ্যাত বাঙালি গীতিকার গৌরীপ্রসন্ন মজুমদারের সাথে ঘনিষ্ঠভাবে কাজ করেছিলেন। গৌরী প্রসন্নের মৃত্যুর পরে তার সংগীতের স্মৃতি ধরে রাখতে তিনি গৌরীপ্রসন্ন স্মৃতি সংসদ নামে একটি কমিটি প্রতিষ্ঠা করেছিলেন।
১৯২৭ সালের ১৩ নভেম্বর জগদীশ বর্ধন ও আভা বর্ধন দম্পতির ঘরে দ্বিতীয় কন্যারূপে জন্ম হয় নীতার। নীতা ছাড়াও এই দম্পতির আরো দুইটি মেয়ে ও একটি ছেলে ছিল। নীতা সুনীল সেনকে বিয়ে করেছিলেন এবং তার একটি কন্যা ও একটি পুত্র রয়েছে। তার নাতনি রিমঝিম সেন বলিউডে ফ্যাশন ডিজাইনিংয়ের সাথে যুক্ত।
নীতা তার জীবনের শেষ বছরগুলোতে মাংস খাওয়া ছেড়ে দিয়েছিলেন। অল্প বয়স থেকেই কোলাইটিসে আক্রান্ত হওয়ার ফলে তিনি এমনিতেও বেশ দুর্বল ছিলেন। ২০০৬ সালের ৩১শে মার্চে তিনি পেটে তীব্র ব্যথায় কষ্ট পেতে শুরু করেন এবং পরদিনই অর্থাৎ ১লা এপ্রিলে মৃত্যুবরণ করেন।
নোনা হিজল

নোনা হিজল (বৈজ্ঞানিক নাম: "Barringtonia asiatica"; ফিশ পয়জন ট্রি, পুটাট বা সি পয়জন ট্রি নামেও পরিচিত) হলো "ব্যারিংটোনিয়া" গণভুক্ত বা হিজল-জাতীয় ম্যানগ্রোভ বা লোনামাটির উদ্ভিদ। ভারত মহাসাগরীয় দ্বীপমালা, এশিয়ার ক্রান্তীয় অঞ্চল ও পশ্চিম প্রশান্ত মহাসাগরীয় দ্বীপপুঞ্জের ম্যানগ্রোভ অরণ্যে এরা জন্মে থাকে। ভারতের কিছু অঞ্চলে, বিশেষ করে দক্ষিণ-পূর্ব উপকূলরেখা বরাবর অবস্থিত শহরগুলোতে রাস্তার পাশে সজ্জার অংশ হিসেবে এবং ছায়া প্রদানের জন্য এই গাছ রোপন করা হয়। ঘনকাকৃতি ফল উৎপাদনের জন্য এদের কখনো কখনো “বক্স ফ্রুট” হিসেবে অভিহিত করা হয়। পলিনেশীয় দ্বীপপুঞ্জ ওয়ালিস ও ফিউচুনার অন্তর্ভুক্ত ফিউচুনা দ্বীপের নাম অনুসারে এদের স্থানীয় নাম "ফুটু"। উদ্ভিদবিজ্ঞানী পেহর ওসবেক জাভা দ্বীপের একটি বালুকাময় সৈকত থেকে উদ্ভিদের নমুনা সংগ্রহ করেন। সেই অনুসারে ক্যারোলাস লিনিয়াস ১৭৫৩ সালে তার "স্পেসিস প্ল্যান্টারাম" গ্রন্থে উদ্ভিদের বর্ণনা দেন (লিনিয়াস মূলত উদ্ভিদের নামকরণ করে "Mammea asiatica")।
নোনা হিজল ছোট থেকে মাঝারি আকারের হয়ে থাকে৷ এদের উচ্চতা ৭–২৫ পর্যন্ত হয়ে থাকে। এদের পাতা সরু ও অভুলেট অর্থাৎ গোলাকার ও বোঁটার দিকে অপেক্ষাকৃত সরু। পাতাগুলো দৈর্ঘ্যে ২০–৪০ সেন্টিমিটার এবং প্রস্থে ১০–২০ সেন্টিমিটার। এদের ফল অনেকটা ঘনক বা বাক্স আকৃতির, যার কারণে অনেক সময় এদের “বক্স ফ্রুট” নামে ডাকা হয়। ফলগুলো কোণা বরাবর কিছুটা অভিক্ষিপ্ত। ফলে বোঁটা থেকে ফলগুলো অনেক সময় গোলাকার বা পিরামিড আকৃতির বলে মনে হয়। ফলগুলোর ব্যাস ৯–১১ সেন্টিমিটার পর্যন্ত হয়। ফলের অভ্যন্তরে ৪–৫ সেন্টিমিটার ব্যাসবিশিষ্ট বীজের চারপাশে পুরু স্পঞ্জি ও আঁশময় আবরণ থাকে।
নারিকেল গাছের মতোই নোনা হিজলের ফলগুলো সমুদ্র-স্রোতের মাধ্যমে বিকীর্ণ হয় বা সৈকত বরাবর ছড়িয়ে পড়ে। এর ফলগুলো পানিরোধী এবং ভাসমান থাকে। ভাসমান অবস্থায় এরা পনেরো বছর পর্যন্ত বেঁচে থাকতে পারে। ক্রাকাতোয়া আগ্নেয়গিরির অগ্ন্যুৎপাতের পর সৃষ্ট আনাক ক্রাকাতোয়া দ্বীপে প্রথম গজানো গাছগুলোর মধ্যে নোনা হিজল ছিল অন্যতম। সৈকতে পৌঁছার পর এবং বৃষ্টির পানিতে সিক্ত হওয়ার পর এর বীজগুলো অঙ্কুরিত হয়।
নোনা হিজলের সম্পূর্ণ দেহ বিষাক্ত। উদ্ভিদদেহের সবচেয়ে সক্রিয় বিষগুলোর মধ্যে অন্যতম হলো স্যাপোনিন। মাছ মারার বিষ হিসেবে নোনা হিজলের ফলগুলো যথেষ্ট। সহজে মাছ ধরার জন্য ফল থেকে বীজ আহরণ করে সেগুলো গুঁড়ো করে পাউডার হিসেবে মাছ মারতে কিংবা অচেতন করতে ব্যবহৃত হয়। এই বিষ মাছের দেহের বা মাংসের ক্ষতি না করে এদের শ্বাসরোধ করে মেরে ফেলে।
নোনা হিজল বা "Barringtonia asiatica" (পুটাট) উদ্ভিদের নামে নামকৃত স্থানের তালিকা:
এনএক্সটি টেকওভার: ওয়ারগেমস (২০১৭)

এনএক্সটি টেকওভার: ওয়ারগেমস (মূলত এনএক্সটি টেকওভার: হিউস্টন প্রচার করা হয়েছিল) একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৭ সালের ১৮ই নভেম্বর তারিখে মার্কিন যুক্তরাষ্ট্রের টেক্সাসের হিউস্টনের টয়োটা সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এনএক্সটি টেকওভার কালানুক্রমিকের অধীনে প্রচারিত ১৭তম এবং ওয়ারগেমস কালানুক্রমিকের অধীনে প্রচারিত প্রথম অনুষ্ঠান ছিল। এই অনুষ্ঠানের নাম একই নামের ম্যাচ থেকে উদ্ভূত, যা মূলত ন্যাশনাল রেসলিং এলায়েন্স এবং পরবর্তীকালে ওয়ার্ল্ড চ্যাম্পিয়নশিপ রেসলিংয়ে ব্যবহার করা হয়েছে।
পরবর্তীতে এনএক্সটিতে প্রচারের উদ্দেশ্যে ধারণকৃত দুইটিসহ মূল অনুষ্ঠান মিলিয়ে মোট ৭টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে দি আন্ডিস্পিউটেড এরা (এডাম কোল, ববি ফিশ এবং কাইল ও'রাইলি) ওয়ারগেমস ম্যাচে স্যানিটি (অ্যালেক্সান্ডার উলফ, এরিক ইয়াং এবং কিলিয়ান ডেন) ও দি অথর্স অব পেন (অ্যাকাম, রেজার) এবং রডরিক স্ট্রংকে হারিয়েছে। অন্যান্য শীর্ষস্থানীয় ম্যাচে, আন্দ্রাদে এনএক্সটি চ্যাম্পিয়নশিপ ম্যাচে ড্রু ম্যাকইন্টায়ারকে এবং এনএক্সটি নারী চ্যাম্পিয়নশিপ ম্যাচে এম্বার মুন কাইরি সেন, নিকি ক্রস এবং পেটন রয়েসকে হারিয়েছে।
এনএক্সটি টেকওভার: ব্রুকলিন ৩

এনএক্সটি টেকওভার: ব্রুকলিন ৩ একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৭ সালের ১৯শে আগস্ট তারিখে মার্কিন যুক্তরাষ্ট্রের নিউ ইয়র্কের ব্রুকলিনের বার্কলেজ সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এনএক্সটি টেকওভার কালানুক্রমিকের অধীনে প্রচারিত ১৬তম এবং ব্রুকলিন কালানুক্রমিকের অধীনে প্রচারিত তৃতীয় অনুষ্ঠান ছিল।
পরবর্তীতে এনএক্সটিতে প্রচারের উদ্দেশ্যে ধারণকৃত দুইটিসহ মূল অনুষ্ঠান মিলিয়ে মোট ৭টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে ড্রু ম্যাকইন্টায়ার এনএক্সটি চ্যাম্পিয়নশিপ ম্যাচে ববি রুডকে হারিয়েছে। অন্যান্য শীর্ষস্থানীয় ম্যাচে, আসকা এনএক্সটি নারী চ্যাম্পিয়নশিপ ম্যাচে এম্বার মুনকে এবং আন্দ্রাদে জনি গার্গেনোকে হারিয়েছে।
ইউ. থিসাইভেরন

ইউ থিসাইভেরন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৯৬ সালের নির্বাচনে পরমাকুডি আসন থেকে দ্রাবিড় মুন্নেত্র কড়গম প্রার্থী হয়ে তামিলনাড়ু আইনসভায় নির্বাচিত হয়েছিলেন। নির্বাচনী অঞ্চলটি তফসিলি বর্ণের প্রার্থীদের জন্য সংরক্ষিত ছিল।
এ. থিয়াগারাজন

এ থিয়াগারাজন হলেন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৬২ সালের নির্বাচনে পুডুককোটাই আসন থেকে এবং ১৯৭১ নির্বাচনে তিরুমায়ম আসন থেকে দ্রাবিড় মুন্নেত্র কড়গম প্রার্থী হয়ে তামিলনাড়ু বিধানসভায় নির্বাচিত হয়েছিলেন।
টি থিওডর রেগিনাল্ড

টি থিওডর রেগিনাল্ড একজন ভারতীয় রাজনীতিবিদ এবং কন্যাকুমারী জেলার মারুথুরকুরিচি থেকে বিধানসভার সাবেক সদস্য। তিনি ২০০৬ সালের নির্বাচনে কন্যাকুমারী জেলার পদ্মনাভপুরম বিধানসভা কেন্দ্র থেকে দ্রাবিড় মুনেত্র কড়গম প্রার্থী হিসাবে তামিলনাড়ু বিধানসভায় নির্বাচিত হয়েছিলেন। তিনি তাঁর জেলা প্রতিনিধিত্বকারী প্রথম ডিএমকে বিধায়ক ছিলেন।
আর. থামিজ চেলওয়ান

আর থামিজ চেলওয়ান একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৯৬ সালের নির্বাচনে আরাককনাম আসন থেকে দ্রাবিড় মুননেত্রা কড়গম প্রার্থী হিসাবে তিনি তামিলনাড়ু আইনসভায় নির্বাচিত হয়েছিলেন।
এ. থাঙ্গম

এ থাঙ্গম একজন ভারতীয় রাজনীতিবিদ এবং বিধানসভার প্রাক্তন সদস্য। তিনি ১৯৮৯ নির্বাচনে দ্রাবিড় মুন্নেত্র কড়গম প্রার্থী হিসাবে শ্রীবিলিপুতুর আসন থেকে তামিলনাড়ু বিধানসভায় নির্বাচিত হয়েছিলেন।
ভি থাঙ্গাপান্ডিয়ান

ভি থাঙ্গাপান্ডিয়ান (মৃত্যু: ৩১ জুলাই ১৯৯৭) ছিলেন একজন ভারতীয় রাজনীতিবিদ এবং তামিলনাড়ুর বিধানসভার সদস্য। তিনি ১৯৮৯ ও ১৯৯৬ সালের নির্বাচনে অরূপপুকোটাই নির্বাচনী এলাকা থেকে দ্রাবিড় মুন্নেত্র কড়গম প্রার্থী হিসাবে তামিলনাড়ু আইনসভায় নির্বাচিত হয়েছিলেন। 
থাঙ্গাপান্ডিয়ান ১৯৯৭ সালের ৩১ জুলাই মারা যান।
টি থাঙ্গাপ্পন

টি থাঙ্গাপ্পন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য ছিলেন। তিনি ১৯৬৭ সালের নির্বাচনে রামনাথপুরম আসন থেকে দ্রাবিড় মুন্নেত্র কড়গম প্রার্থী হিসাবে তামিলনাড়ু আইনসভায় নির্বাচিত হয়েছিলেন।
এ. এল. থাঙ্গাভেল

এ এল থাঙ্গাভেল একজন ভারতীয় রাজনীতিবিদ এবং তিনি তামিলনাড়ুর বিধানসভার সদস্য ছিলেন। তিনি ১৯৯৬ সালের নির্বাচনে সালেম - ২ আসন থেকে দ্রাবিড় মুন্নেত্র কড়গম প্রার্থী হিসাবে তামিলনাড়ু আইনসভায় নির্বাচিত হয়েছিলেন।
এন. থাঙ্গাভেল

এন থাঙ্গাভেল (মৃত্যু: ৮ জুলাই ১৯৯৭) ছিলেন একজন ভারতীয় রাজনীতিবিদ এবং তামিলনাড়ুর বিধানসভার সদস্য। তিনি ১৯৮৯ এবং ১৯৯৬ সালের নির্বাচনে তিনি কুনুর আসন থেকে দ্রাবিড় মুন্নেত্র কড়গম প্রার্থী হয়ে তামিলনাড়ু আইনসভায় নির্বাচিত হয়েছিলেন। নির্বাচনী অঞ্চলটি তফসিলি বর্ণের প্রার্থীদের জন্য সংরক্ষিত ছিল। 
থাঙ্গাভেল ১৯৯৭ সালের ৮ জুলাই মারা যান।
এস এস থেনারসু

এস এস থেনারসু ছিলেন একজন লেখক এবং একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৮৯ সালে তিরুপাপাতুর নির্বাচনী এলাকা থেকে তামিলনাড়ু বিধানসভায় নির্বাচিত হয়েছিলেন। তিনি "সিরু কধাই মান্নান" নামেও পরিচিত, তিনি প্রচুর ছোটগল্প রচনা করেছিলেন যা তামিল ভাষায় বিখ্যাত।